Partizanski odredi iz Crne Gore
Partizanski odredi formirani na teritoriji Crne Gore bili su deo Narodnooslobodilačke vojske i partizanskih odreda Jugoslavije, koji su se tokom Narodnooslobodilačkog rata, od jula 1941. do maja 1945. godine, borili protiv okupatora i njegovih saradnika. Njima je komandovao Glavni štab NOV i PO Crne Gore, a po potrebi i Vrhovni štab NOV i POJ. 

Prvi partizanski odredi na teritoriji Crne Gore počeli su se formirati od avgusta do decembra 1941. godine. Na vojno-političkom savetovanju u Stolicama, održanom septembra 1941. godine, rukovodstvo Narodnooslobodilačkog pokreta je jasno definisalo organizaciju partizanskih odreda. 

U toku Narodnooslobodilačkog rata na teritoriji Crne Gore formirano je preko petnaest partizanskih odreda, a najveći broj njih formiran je tokom i posle gušenja Trinaestojulskog ustanka 1941. godine. Posle Trinaestojulskog ustanka i Prve neprijateljske ofanzive, decembra 1941. godine, glavnina partizanskih odreda iz Crne Gore povukla se u Sandžak, pa potom u istočnu Bosnu, gde su ovi odredi činili osnovu za stvaranje prvih partizanskih brigada. 

Tokom 1942. i 1943. godine, većina odreda bila je u sastavu crnogorskih proleterskih brigada koje su se pretežito borile po Bosni i Hercegovini, dok su u Crnoj Gori, usled krize ustanka, mnogi odredi bili rasformirani. Krajem 1943. i početkom 1944. godine, dolazi do ponovnog osnivanja mnogih partizanskih odreda. Posle oslobođenja Crne Gore, krajem 1944. godine, partizanski odredi su rasformirani, a njihovo ljudstvo je ili upućivano u sastav drugih jedinica NOVJ ili KNOJ-a ili demobilisano.

Spisak partizanskih odreda u Crnoj Gori

Literatura 

 Vojna enciklopedija (knjiga sedma), Beograd 1974. godina.

 
Partizanski odredi
Jedinice NOV i PO Crne Gore
Narodnooslobodilačka vojska Jugoslavije
Crna Gora u Narodnooslobodilačkoj borbi